**LĒMUMA PROJEKTS**

2024.gada \_\_.oktobrī Lēmums Nr. \_\_\_\_(prot. Nr.\_\_\_,\_\_\_.§)

**Par nekustamo īpašumu apgrūtināšanu**

Pamatojoties uz Pašvaldības likuma 10.panta pirmās daļas 16.punktu, Aizsargjoslu likuma 19.pantu, Ministru kabineta 2016.gada 22.marta noteikumu Nr.174 “Noteikumi par sabiedrisko ūdenssaimniecības pakalpojumu sniegšanu un lietošanu” 27.punktu, Ministru kabineta 2014.gada 19.augusta noteikumu Nr.500 “Vispārīgie būvnoteikumi” 3.1.apakšpunktu, ņemot vērā biedrības “Latvijas Laikmetīgās keramikas centrs” 2024.gada 26.septembra iesniegumu (reģistrēts sabiedrībā ar ierobežotu atbildību “Daugavpils ūdens” 2024.gada 26.septembrī ar Nr.1.10/1136), Daugavpils valstspilsētas pašvaldības, turpmāk – Pašvaldība, domes Īpašuma un mājokļu komitejas 2024.gada \_\_.\_\_\_\_\_\_\_\_\_\_\_ sēdes atzinumu un Pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Dot piekrišanu, ka biedrība “Latvijas Laikmetīgās keramikas centrs” ir būvniecības ierosinātājs centralizēto ūdensvada tīklu un centralizēto kanalizācijas tīklu būvniecības veikšanai Pašvaldībai piederošajā zemē ar kadastra apzīmējumiem 05000111502 un 05000111616.
2. Pilnvarot Pašvaldības izpilddirektori S.Šņepsti, Pašvaldības vārdā parakstīt trīspusēju līgumu par centralizētās ūdensapgādes sistēmas un centralizētās kanalizācijas sistēmas projektēšanas un izbūves kārtību objektam “Centralizēto ūdensvada un kanalizācijas tīklu būvniecība no Imperatora ielas līdz Aleksandra ielai 13, Daugavpilī”.
3. Pēc ūdensvada un kanalizācijas tīklu izbūves noteikt apgrūtinājumu zemes vienībām ar kadastra apzīmējumiem 05000111502 un 05000111616 – aizsargjosla gar ūdensvada un kanalizācijas tīkliem ap 130 m garumā un maksimāli 5 m platumā katrā pusē no tīklu ārējās malas.

Daugavpils valstspilsētas pašvaldības

domes priekšsēdētājs A.Elksniņš